Ülo Puusepp

Ülo Puusepp (22. november 1924 Võrumaa, Lasva vald, Loosi küla – 23. mai 2004) oli eesti loomaarst.

 Elukäik 
Ta õppis Loosi algkoolis, mida juhtis tema isa. 1944. aastal lõpetas Võrumaa Rahvahariduse Seltsi ühisgümnaasiumi. 1945. aastal astus Tartu Riikliku Ülikooli loomaarstiteaduskonda, kus omandas loomaarsti hariduse 1951. aastaks. 

 Töökäik 

Töötas loomaarstina Otepääl Pühajärve Zoovetjaoskonnas. 1952. aastast oli Tartu oblasti põllumajandusvalitsuse veterinaarosakonna juhataja-peaveterinaararst, 1953. aastast Tartu rajooni peaveterinaararst.

1989. aastal valiti ta taasasutatud Eesti Loomaarstide Ühingu esimesse juhatusse.

 Tunnustus 
 1964 Eesti NSV teeneline loomaarst
 1991 Eesti Loomaarstide Ühingu auliige

 Viited 

Kategooria:Eesti loomaarstid
Kategooria:Tartu oblasti koosseis
Kategooria:Maarja kalmistule maetud
Kategooria:Sündinud 1924
Kategooria:Surnud 2004